Protestele antiguvernamentale au intrat in vizorul presei internationale, care au relatat despre cele mai recente manifestatii din Romania. Insa nu toate publicatiile descriu cu exactitate ce se intampla si unele chiar fabuleaza. De la FortRuss la Sputnik sau diverse site-uri locale, iata cum se desfasoara propaganda rusa si cum dezinformeaza.

Fort Russ, publicatie rusa, titreaza: 10.000 de romani, sclavi ai multinationalelor sustinuti de Soros, au protestat fata de Guvernul socialist antiglobalist si fata de reformele sale patriotice si populare.

Fort Russ este o publicatie rusa cu 100.000 de cititori zilnic, dupa cum aflam din descrierea de pe site, si care se considera o publicatie independenta, cu rolul de a prezenta “adevaruri inconfortabile pe care sursele de la Kremlin, cum ar fi Russia Today sau Sputnik sunt incapabile sa le ofere”.

Fort Russ isi incepe propaganda diminuand semnificativ numarul protestatarilor, de la cel putin 55.000 de persoane care au fost in strada – nu sunt singurii, alte voci locale au dat un numar mai mic, dar totusi dublu fata de cat titreaza Fort Russ – si spune despre cei 10.000 de protestatari din Bucuresti ca sunt in mare parte angajati ai multinationalelor straine din Capitala, “stapani de sclavi”.

Mai mult, acestia sunt sorosisti, din moment ce protestul a fost organizat si sustinut de Soros, sub miscarea Rezist, asemanator cu Otpor-ul folosit de magnat in cadrul protestelor din Serbia, in spatele carora s-a aflat.

Citeste si: Protestele continuă în Belarus: hackerii au făcut publice datele...

Citeste si: Primele semne de sarcina

“Sorosisti din toata tara, mai ales din Cluj Napoca, un focar de ONG-uri inselatoare, sponsorizate din strainatate, s-au strans in capitala, mobilizati prin intermediul Facebook si Twitter. Scopul acestora a fost cu siguranta sa cauzeze un alt protest de tipul celui din Ucraina, Maidan, si sa ocupe Piata Revolutiei. Intentiile lor violente au fost dezvaluite ulterior cand jandarmii romani au confiscat diverse arme, de la bastoane la pistoale cu gaz”, scrie Fort Russ.

Potrivit publicatiei, sorosistii au reusit sa darame gardurile politiei si sa blocheze traficul pentru o vreme, dar au fost potoliti de reactia prompta a politiei: le-a luat doar patru minute sa curete piata de instigatori, care au fugit cand au inceput arestarile.

Autorul articolului mentioneaza ca protestele, care au loc o data pe luna, au scopul de a opri puterea judiciara a guvernului si reformele propuse. Nu in ultimul rand, protestatarii vor sa opreasca limitarea influentei DNA, agentie fondata si sustinuta de americani pentru a distruge capitalul romanesc, prin acuzatiile false aduse romanilor bogati, care ulterior ajung la inchisoare si carora li se confisca averile pentru a fi vandute mai departe strainilor. Mai mult, DNA este de fapt sursa reala a coruptiei din Romania, se arata in articolul FortRuss.

Reformele propuse de guvernul socialist includ taxe mai mari pentru multinationale, legi care sa interzica vanzarea pamantului si a resurselor minerale strainilor, iar justitia sa treaca in mainile romanilor si sa nu mai fie controlata de americani prin DNA. Cei care protesteaza fata de acestea sunt doar o minoritate care refuza sa respecte vointa romanilor. “Este interesant ca romanii sunt fortati de stapanii de sclavi (multinationalele) sa participe la astfel de proteste”, sponsorizate de tari precum SUA, Canada si Israel, scrie Fort Russ.

Citeste si: Teren pregatit pentru intrarea pe calea ferata a multinationalelor

Sputnik vorbeste despre extremism si violente la proteste

Nici platforma in limba romana a Sputnik, unul dintre principalii piloni de propaganda rusa la nivel international, nu se lasa mai prejos. Sputnik Moldova-Romania a aparut in 2016, dar a inceput sa-si intensifice activitatea pe plan local anul trecut.

La o simpla cautare pe site-ul Sputnik apar mai multe articole menite a dezinforma si a plasa protestele si situatia economico-politica a Romaniei intr-o lumina proasta, favorabila, bineinteles, Rusiei:

“Zi grea pentru Romania - sunt anuntate doua proteste. S-a pus in practica scenariul Revolutiei din 1989” face referire la motivele “reale” pentru care romanii protesteaza si la organizarea manifestatiilor de catre partidele din Opozitie. “In timp ce Bot sustine ca iesirea oamenilor in strada nu ar insemna validarea sau invalidarea actiunilor #Rezist, ci ar fi o fapta menita sa asigure generatiilor viitoare un viitor mai bun, fostul deputat al Partidului Miscarea Populara, Gelu Visan, spune, pe pagina sa de Facebook, ca protestul de astazi este bine pus la punct si ca participantii sunt adusi organizat la Bucuresti. <<USR-PNL si (din pacate) PMP, cu autocarele la miting. Sute de persoane din fiecare judet, norma de partid. (…) S-a pus in practica scenariul Revolutiei din 1989", a scris Visan. Practic, acesta confirma ceea ce spunea Malin Bot referitor la o noua revolutie. Sa nu uitam ca evenimentele de la Timisoara, la care face Bot referire in clip, au fost soldate cu morti, la fel ca la Bucuresti. Astazi, al a anuntat continuarea acelor proteste>>”.

Oamenii din piata nu au fost trimisi doar de USR, PNL si PMP. Serviciile Secrete straine sunt si ele instigatori si au sustinut protestele din 20 ianuarie, arata un alt articol Sputnik. Mai mult, faptul ca la protestul de sambata a fost ancorat steagul SUA demonstreaza clar implicarea actorilor internationali, care dupa cum se arata si in articolul Fort Russ, finanteaza manifestatiile anticoruptie din Romania.

Citeste si: Ce a spus Dragnea despre ancheta privind finantarea #rezist:

“Scoaterea steagului SUA denota fie ignoranta, fie servilismul purtatorului. Sa se stie sub patronajul cui stau cei ce il incita/platesc", a scris un utilizator al retelei. (n.r. in cadrul articolului autorul spune ca a intrebat pe profilul de Facebook de ce s-a ancorat steagul american). „Dar va dati seama ce s-ar fi intamplat daca iesea careva cu un steag unguresc sau rusesc?" a venit prompt replica. Desigur, comentariile au fost multe, interesante sau doar provocatoare, insa un lucru este cert: protestul de ieri ca, de altfel, toate manifestarile #rezist au divizat Romania. Iar intrebarea privind motivul pentru care s-a fluturat steagul american la un protest romanesc ramane deschisa”.

“Dovada de incitare la violente grave si extremism - marca #REZIST”, un alt articol marca Sputnik Moldova Romania, arata cum un participant la marsul Sperantei, initiativa unor clujeni de a veni pe jos la Bucuresti, distribuie o filmare a unui atac al unei grupari nationaliste ucrainiene asupra unei institutii oficiale si incita protestatarii din Bucuresti la violente.

Autorul postarii declara ca nu cunoaste „nici un guvern rasturnat prin acte stupide de coregrafie, la care participa o multime de oameni, purtand cate o pancarda, facand o poza si se incheie protestul…imi pare rau sa spun, dar asa e la noi”. nteresant este ca la manifestatii s-a spus ca nu se doreste caderea guvernului, care de altfel nici nu e inca instalat, ci doar "continuarea luptei anticoruptie", "justitie" si alte chestiuni din astea. Dar, iata ca, de fapt, intentiile sunt altele — cel putin ale unora. Deci, in clar, se vorbeste de "utilizarea fortei din partea populatiei", aceasta pe fondul „exemplului" neonazistilor de la "Svoboda"! De remarcat ca acest clip de o violenta rara este insotit de doua mesaje din partea lui „Ioana Cosmin Moisa"; primul: "ATENTIE: Acest filmulet nu este pentru incurajare", ridicol fata de textul prezentat mai sus. Al doilea insa dezvaluie in clar intentia distribuirii imaginilor: „Asa se darama un guvern de hoti!”, scrie Sputnik.

Un alt articol “Concluzia #REZIST, intre "Am facut istorie" si "Macar un sprit sa bem" titreaza: “Pentru orice observator impartial, este clar ca interesul pentru aceste manifestatii a scazut mult, motivele sunt evident neclare si fortate, iar in cazul de ieri, obiectul protestului, guvernul, nu e nici macar instalat. In plus, mobilizarea care s-a facut prin partidele de opozitie — PNL, PMP si USR — trece manifestarea din zona civica in cea partinica. Deci, se poate spune ca "marele miting" de ieri a marcat finalul manifestarilor sub semnul #REZIST? Opinia mea este ca da. Iar motivarea opiniei rezulta si din ceea ce am scris mai sus”.

Sursa foto: Agerpres Foto

Te-ar putea interesa și: